પરશુરામ જ્યારે આશ્રમમાં પહોંચ્યા ત્યારે એમની માતા રેણુકાએ એને બધી વાત કહી સંભળાવી. આનાથી ક્રોધે ભરાઈ પરશુરામે સહસ્ત્રાર્જુનની રાજધાનીમાં જઈને એનો વધ કર્યો. પરશુરામના પિતાએ એમને ઠપકો આપી, પ્રાયશ્ચિત રૂપે યાત્રા કરવા મોકલી દીધા. થોડા સમય બાદ સહસ્ત્રાર્જુનના સહયોગી ક્ષત્રિયોએ ઋષિના આશ્રમ ઉપર ફરી હુમલો કરી, ઋષિના શરિર ઉપર ૨૧ ઘા કરી, ઋષિને મારી નાખ્યા. પરશુરામ જ્યારે પાછા આવ્યા ત્યારે એમણે પ્રતિજ્ઞા કરી કે હું પૃથ્વીને ૨૧ વાર નક્ષત્રીય કરીશ. અને એમણે ૨૧ વાર ક્ષત્રીયોનો મોટાપાયે વિનાશ કરેલો. મહર્ષિ રૂચિકે એમને રોક્યા ન હોત, તો સંસારમાં એકપણ ક્ષત્રિય બાકી ન રહેત.